open-index/open-wikipedia-markdown huggingface dataset:
From Fear to Eternity

***From Fear to Eternity: The Best of 1990 – 2010*** er et samlealbum fra det britiske heavy metal-bandet Iron Maiden, og inneholder et utvalg av låter fra bandets åtte siste studioalbum. Tittelen *From Fear to Eternity* er en henvisning til singelen *From Here to Eternity* fra 1992, selv om den låten ikke er inkludert.

Albumet ble annonsert 15. mars 2011, og skulle opprinnelig bli utgitt av EMI 23. mai 2011, men dette ble senere endret til 6. juni 2011. Til forskjell fra deres forrige samlealbum&nbsp;&ndash; *[[Somewhere Back in Time]]*&nbsp;&ndash; vil denne utgivelsen komme med to CD-er på grunn av lengden på flere av låtene, som f.eks. «Paschendale», men prisen vil være den samme som om den ble sluppet som bare én CD.

På samme måte som på *Somewhere Back in Time*, så synges alle låtene av Bruce Dickinson, selv om flere ble utgitt med Blaze Bayley som vokalist.

## Sporliste

### CD #1

# «The Wicker Man», fra *[[Brave New World]]*
# «Holy Smoke», fra *[[No Prayer for the Dying]]*
# «El Dorado», fra *[[The Final Frontier]]*
# «Paschendale», fra *[[Dance of Death]]*
# «Different World», fra *[[A Matter of Life and Death]]*
# «Man on the Edge» (live), fra *[[The X Factor]]*
# «The Reincarnation of Benjamin Breeg», fra *A Matter of Life and Death*
# «Blood Brothers», fra *Brave New World*
# «Rainmaker», fra *Dance of Death*
# «Sign of the Cross» (live), fra *The X Factor*
# «Brave New World», fra *Brave New World*
# «Fear of the Dark», fra *[[Fear of the Dark]]*

### CD #2

# «Be Quick or Be Dead», fra *Fear of the Dark*
# «Tailgunner», fra *No Prayer for the Dying*
# «No More Lies», fra *Dance of Death*
# «Coming Home», fra *The Final Frontier*
# «The Clansman» (live), fra *[[Virtual XI]]*
# «For the Greater Good of God», fra *A Matter of Life and Death*
# «These Colours Don't Run», fra *A Matter of Life and Death*
# «Bring Your Daughter... to the Slaughter», fra *No Prayer for the Dying*
# «Afraid to Shoot Strangers», fra *Fear of the Dark*
# «Dance of Death», fra *Dance of Death*
# «When the Wild Wind Blows», fra *The Final Frontier*

## Personell

* Bruce Dickinson &ndash; vokal
* Dave Murray &ndash; gitar
* Adrian Smith &ndash; gitar
* Janick Gers &ndash; gitar
* Steve Harris &ndash; bass
* Nicko McBrain &ndash; trommer

## Referanser



## Eksterne lenker
*
Kultsjön

**Kultsjön** (sørsamisk: *Gålhtoe*) er en lang og smal innsjø mellom Marsfjället og Norra Borgafjällen i Vilhelmina kommune i Lappland, Sverige. Sjøen får tilsig fra Gikasjön og Ransarn i nord via Ransarån, og fra Saksenvatnet i Norge i vest via Saxån.

Kultsjön er regulert for vannkraftproduksjon. Fra demningen ved utløpet i øst, ledes vannet i tunnel til Stalons kraftverk cirka 25 kilometer lengre ned i vassdraget.

Det finnes røye, ørret og lake i sjøen. Fiske er tillatt ved kjøp av fiskekort.

## Referanser
Scotty McCreery

**Scotty McCreery** (født 9. oktober 1993 i Raleigh i Nord-Carolina) er en amerikansk country-sanger.

McCreery ble kjent etter at han deltok og vant American Idol sesong 10 i 2011. Vinnersangen var «I Love You This Big», som ble utgitt som singel og tilgjengelig for nedlasting på iTunes 25. mai 2011.

## Referanser


## Eksterne lenker
* 
* Scotty McCreery  hos *[[American Idol]]*
* 
* 
*
Trondhjems Sjøfartsmuseum

**Trondhjems Sjøfartsmuseum** er et museum som ligger i Kjøpmannsgata 75 i Trondheim. Museet ble grunnlagt i 1920 og har siden 1970 holdt til i det gamle slaveriet på Brattøra, også kalt Brattørvakta. Museets utstillinger er todelt og formidler informasjon om seilskutetid og Trondheim som sjøfartsby, og dampskipstid med særlig fokus på Trondhjems Mekaniske Værksted ogDet Nordenfjeldske Dampskibsselskab. Museets samling inneholder blant annet seilskutemodeller, gallionsfigurer, skipsinstrumenter, bilder og malerier av trønderske seilskuter. Her finnes også et bibliotek med bøker om skip og sjøfartshistorie, kopier av skipperbøker samt informasjon om elevkull ved skoleskipet Tordenskjold.

Sverresborg Trøndelag Folkemuseum, som er en del av Museene i Sør-Trøndelag, har ansvar for drift av museet.

## Eksterne lenker
*
Bingen lenser

**Bingen lenser** er et lensesystem nedenfor Bingsfoss i Sørum kommune. En antar at de første lensesystemene kan ha blitt laget allerede på 1300-tallet. Med større sikkerhet kan en fastslå at lensene var etablert på 1500-tallet. Ved Bingen ble tømmeret sortert og buntet eller «soppet», før det ble slept ned Glomma og fordelt til sagbrukene rundt Øyeren.

I 1861 kom jernbanebrua over Glomma i Fetsund. Denne sperret for fløtingen og sorteringsanlegget ble flyttet til Fetsund. Ved Bingen ble det da etablert en atterhaldslense, et system av store steinkar og lenser som holdt tømmeret tilbake. Herfra ble det sluppet passe mengder tømmer ned mot Fetsund.

Fløtingen i Glomma opphørte i 1985, og i en lengre periode var Bingen lenser lite vedlikeholdt. Bingen lenseminneforening ble etablert i 2011.


Bingen lenser 05.jpg|Lensesystemet sett mot nord i retning Bingsfoss
Bingen lenser 02.jpg|Lensesystemet sett mot sør i retning Fetsund
Bingen lenser 13.jpg|En av steinkarene som står igjen ute i elven


## Eksterne lenker
* 
* To millioner tømmerstokker ved Sørumsand og Fetsund lenser – Filmavisen, 4. aug. 1941
* Kart med Bingen lenser tegnet inn 1806
Telemark fylkeskommunes kulturpris

**Telemark fylkeskommunes kulturpris** deles ut av Telemark fylkeskommune, og ble første gang delt ut i 1977.

Tidligere prisvinnere er blant andre Odd Nordstoga, Bodil Nordjore, Frøydis Grorud, Hans Herbjørnsrud, Kåre Virud, Ingebjørg Bratland, Sylvia Salvesen og Jan Ø. Wiig.

## Prismottakere
* 1977: Ingebjørg Mælandsmo, Notodden – forfatter
* 1978: Einar Østvedt, Skien – lokalhistoriker
* 1979: Knut Skinnarland, Rauland – billedhogger
* 1980: Eivind Strondi, Morgedal – idrettsarbeid
* 1986: Knut Buen, Tuddal – folkemusiker
* 1987: Bjørg Vik, Porsgrunn – forfatter
* 1988: Knut Lundstrøm, Kragerø – handikapidrett
* 1989: Guttorm Guttormsen, Skien – musiker/komponist
* 1990: Halvor J. Sandsdalen, Seljord – forfatter
* 1991: Gjerpen Idrettsforening, Skien – håndballjentene – idrett
* 1992: Halldis Moren Vesaas, Vinje – forfatter
* 1993: Åmdals Verk Gruver, Tokke
* 1994: Telemark Søndagsskolekrets
* 1995: Sigmund Groven, Oslo – musiker/komponist
* 1996: Grenland Friteater, Porsgrunn
* 1997: Atle Skårdal, Lunde – alpinist
* 1998: Notodden Bluesfestival
* 1999: Alf  Cranner, visesanger – Kragerø 
* 2000: Dizzie Tunes
* 2001: Erlend og Terje Grøstad, Seljord – billedkunstnere
* 2002: Sondre Bratland, Vinje – tradisjonskunst/folkemusiker
* 2003: Øyvind Strand, Skien – musiker/dirigent
* 2004: Vidar Busk, Langesund – musiker/sanger
* 2005: Odd Nordstoga, Vinje – musiker/artist
* 2006: Sigurd Telnes, Seljord – tradisjonsformidler 
* 2007: Johannes Sundsvalen, Sauherad – folkemusikkopplæring/hardingfele
* 2008: Anders Vangen, Porsgrunn – operasanger/sangopplæring
* 2009: Bodil Nordjore, Vinje – tradisjonsmatformidler
* 2010: Frøydis Grorud, Skien/Drammen – musiker
* 2011: Hans Herbjørnsrud, Heddal – forfatter
* 2012: Marispelet på Rjukan
* 2013: Kåre Virud – bluesmusiker
* 2014: Knut Storbukås, Drangedal –  musiker
* 2015: Ingebjørg Bratland –  folkemusiker, kveder og sanger
* 2017: Sylvia Salvesen og Jan Ø. Wiig – skuespillere
* 2018: Espen Gjelstad Gundersen, Skien – musiker og komponist
* 2019: Øystein Haugan – tidligere kultursjef i Tinn og pådriver for å få Rjukan–Notodden Industriarv oppført på UNESCOs verdensarvliste
** I perioden 2020–2022 var Telemark en del av det sammenslåtte fylket Vestfold og Telemark fylke, og det ble ikke delt ut en separat fylkeskulturpris for Telemark 
* 2023: Guandaline Sagliocco, Porsgrunn – scenekunstner
* 2024: Tor Åge Bringsværd, Hølen (opprinnelig Skien) – forfatter

## Referanser


## Eksterne lenker
*
B&H Airlines

**B&H Airlines** var et flyselskap fra Bosnia-Hercegovina med hovedkontor i Sarajevo.

Flyselskapet ble grunnlagt 12. august 1994 som *Air Bosna*. Selskapet hadde sin siste flygning 11. juni 2015. Luftfartslisensen ble trukket tilbake 2. juli 2015.

## Referanser


## Eksterne lenker
*
Laisan

**Laisan** er en 35 kilometer lang og smal innsjø i Arjeplog kommune i Norrbottens län, Sverige. Innsjøen ligger 424 meter over havet, og gjennom den flyter Laisälven. Ved Laisans østbredde ligger Laisvall og *Laisvallby*, og på motsatt side finner man *Västra Laisvall* og *Gidde*.

Sjøens økologiske status betegnes som «god», men påvirket av luftbårne forurensninger av kvikksølv og bromerte flammehemmere (bromerte difenyleter), som overalt elles i Skandinavia.

I Laisan finnes abbor, harr, røye, sik og ørret. Sjøen er kjent for sitt harrfiske.

## Se også
* Liste over innsjøer i Skandinavia

## Referanser
Lillsaivis (innsjø)

**Lillsaivis** (lulesamisk: *Unna Sájvva*) er en liten innsjø ved riksvei 813 i Lappland, Sverige, i den sørlige delen av Gällivare kommune. Innsjøens overflate ligger 276 meter over havet. Sjøens utløp er på østsiden, der *Saivisbäcken* renner først østover, senere nordover til samløp med Risån.

Sjøens økologiske status vurderes som «god».

Ved innsjøen finnes gamle samiske offerplasser, som ble gravd ut av arkeologen Gustaf Hallström i 1915. Ved innsjøens nordøstbredde ligger tettstedet Lillsaivis. 

## Referanser
Styrelsen for Patientsikkerheds Råd vedrørende Alternativ Behandling

Den 28. august 2000 ble **Videns- og Forskningscenter for Alternativ Behandling** (ViFAB) offisielt åpnet i Århus. Det er en selveiende institusjon under det danske Ministeriet for Sundhed og Forebyggelse. Formålet med senteret er å øke kunnskapene om de ulike former for alternativ behandling og deres virkning, å fremme og utvikle forskning på området, samt å fremme en dialog mellom helsepersonell, alternative behandlere og brukere.

ViFAB finansieres via den danske Finansloven §16.33.02 og §16.33.03.

## Referanser


## Eksterne lenker
* Videns- og Forskningscenter for Alternativ Behandling (ViFAB)
* Styrelsen for Patientsikkerheds Råd vedrørende Alternativ Behandling (SRAB)
Lábbás

**Lábbás** er en innsjø ved Sundnäs i Arjeplog kommune i Sverige. Størstedelen av innsjøen ligger innenfor Hornavan-Sädvajaure fjällurskog naturreservat. Innsjøen ligger 488 meter over havet, og er kjent for godt fiske av røye. Astrid Lindgren brukte også Labbas som navn i Ronja Røverdatter, etter å angivelig ha funnet navnet i et bilatlas.

## Referanser
Hannah Spearritt

**Hannah Louise Spearritt** (født 1. april 1981 i Great Yarmouth i England) er en britisk skuespiller og tidligere sangerinne. Som sanger er hun mest kjent for å ha vært medlem av sanggruppen S-Club, der de slo gjennom med hit'en «Bring It Back». Som skuespiller er hun mest kjent for rollen Abby Maitland i ITV-serien *[[Portalen]]*.

## Utvalgt filmografi
* *The Cater Street Hangman* (1998)
* *Seeing Double* (2003)
* *Agent Cody Banks 2* (2004)
* *Blessed* (2005)
* *[[Portalen]]* (2007&ndash;2011)

## Referanser


## Eksterne lenker
* 
* 
* 
*
SMS «Hela»

**SMS «''Hela''»** var en lett krysser i Den tyske keiserlige flåte før og under første verdenskrig. «*Hela*» var det eneste skipet i sin klasse og ble sjøsatt 28. mars, 1895 i Bremen. Skipet fikk sitt navnet etter Helhalvøya nær Gdańsk. Skipet var forholdsvis lett bestykket, med hovedskyts som var bare 4 x 8,8&nbsp;cm kanoner.

I perioden 1900&ndash;1901 var «Hela» en del av flåten som ble sent til Kina under bokseropprøret. Skipet undergikk en betydelig ombygging i perioden 1903&ndash;1906 og det var etter denne ombyggingen at «Hela» fikk det utseendet som sees på bildet i infoboksen. Alt i 1910 ble «Hela» tatt ut av aktiv tjeneste, men ble etter utbruddet av første verdenskrig tatt inn i aktive tjeneste igjen som et støtteskip for torpedobåtene stasjonert utenfor Helgoland. Den 13. september 1914, kun noen måneder ut i krigen, ble «Hela» torpedert og senket av den britiske undervannsbåten HMS «E9». Kun to av skipets mannskaper omkom i forbindelse med forliset.
Jiang Weis nordekspedisjoner

**Jiāng Wéi nordekspedisjoner** (tradisjonell kinesisk: 姜維北伐; forenklet kinesisk: 姜维北伐; hanyu pinyin: *Jiāng Wéi Běifá*), også kalt **Jiāng Wéis ni ekspedisjoner på Sentralsletten** (姜維九伐中原; 姜维九伐中原; *Jiāng Wéi Jǐufá Zhōngyuán*) var en serie på ni militære felttog startet av staten Shu Han mot den rivaliserende staten Cao Wei i grenseområdet mellom disse i Nordvest-Kina fra 247 til 262 i de tre rikers tid i Kinas historie. Ekspedisjonene ble ledet av Shu-generalen og senere -regenten Jiang Wei og etterfulgte Zhuge Liangs nordekspedisjoner fra 228 til 234, men hver av de ni ekspedisjonene ble avlyst før de kunne nå målet om å beseire Wei på grunn av for dårlig matforsyning og militære tap. Jiang Weis ekspedisjoner tappet Shu for ressurser, og kom til å føre til Weis erobring av Shu i 263.
Hanzhong-felttoget

**Hànzhōng-felttoget** (tradisjonell kinesisk: 漢中之戰; forenklet kinesisk: 汉中之战; hanyu pinyin: *Hànzhōng Zhīzhàn*) var et militært felttog i slutten av Han-dynastiet i Kinas historie startet av krigsherren Liu Bei for å skaffe seg kontrollen over kommanderiet Hanzhong. Felttoget fant sted fra 217 til 219 AD, i forspillet til de tre rikers tid, og inkluderte slaget ved Baxi, slaget ved Dingjunshan og slaget ved Hanshui. Liu Bei beseiret sine motstandere i felttoget og tok kontrollen over Hanzhong i 219, og erklærte seg konge (王; *Wáng*) av Hanzhong høsten samme år.
Lynn Fontanne

**Lynn Fontanne** (1887–1983) var en britisk skuespillerinne som hadde en over 40 år lang skuespillerkarriere i USA. 

Til tross for at hun var bosatt i USA i over 60 år, har hun aldri tilbakelevert sitt britiske statsborgerskap. Fontanne og ektemannen, Alfred Lunt, ble tildelt en æres-Tony i 1970 og hun fikk flere nominasjoner til både Oscar, Emmy og Tony for hennes mange prestasjoner i filmer. I 1964, ble Fontanne og ektemannen Alfred Lunt presentert med utmerkelsen Presidentens frihetsmedalje av USAs daværende president Lyndon Johnson. Fontanne var svært tvetydig når det gjaldt hennes egentlige alder. Hennes ektemann døde angivelig i den tro hun var fem år yngre enn ham. Lynn Fontanne døde i juli 1983, da hun var 95 år gammel, og hun ble da gravlagt ved siden av sin mann, Alfred Lunt, ved Forest Home Cemetery i Milwaukee, i delstaten Wisconsin.

## Referanser


## Eksterne lenker
*
DS «Kong Olaf» (1883)

**DS «Kong Olaf»** var et ruteskip som ble bygget av Stavanger Støberi & Dok som byggenummer 5. Skipet ble levert til Det Stavangerske Dampskibsselskab i Stavanger i september 1883. «Kong Olaf» ble hovedsakelig brukt på kystruten mellom Sandnes/Stavanger og Oslo. Hun sank etter å ha blitt beskutt av tyske styrker i 1944.

## Historie

* 1883: September: Levert til Det Stavangerske Dampskibsselskab. Jomfrutur 4. september
* 1888: 29. mars: Grunnstøter ved Torungen fyr ved Arendal og forliser. Blir hevet og tauet til Stavanger. Reparert og forlenget 
* 1893: Maskinen byttet ut med en trippel-ekspansjon-dampmaskin 
* 1905: Ombygget og modernisert ved Laxevaag Maskin & Jernskibsbyggeri. Ny maskin igjen. 
* 1917: Grunnstøter ved Larvik. Skadene var så store at reparasjonene ikke blir gjort før første verdenskrig var over. 
* 1940: 13. april: Overtatt av den tyske krigsmarine. Gitt navnet **«Karmøy»**
* 1941: mars: overlevert til Hafenschutzflotille Stavanger. Gitt navnet **«Karmøy NS 35»**
* 1942: 28. februar: Nytt navn til: **«NS 11»**
* 1944: 1. juni: avgitt til 51. Vorpostenflotille, og skifter navn til **«V 5107»**
* 1944: 19. november: Sutt i senk av tyske styrker ved en feiltakelse

## Kilder
*Erling Jensen: *Stavanger Støberi & Dok*, 2008, ISBN 9788292309568

## Se også

* Det Stavangerske Dampskibsselskab
* Stavanger Støberi & Dok

## Eksterne lenker

* Stavanger Støberi & Dok 
* Foto Digitalt Museum
* Foto Digitalt Museum
* http://www.warsailors.com
Håkon Kjæve

**Håkon Kjæve** (født 1992) er en norsk tidligere fotballspiller som har spilt for Tromsø IL og Tromsdalen UIL.

## Referanser


## Eksterne lenker
*
Lazarevo

**Lazarevo** (kyrillisk Лазарево, ungarsk Lázárföldye, tysk (foreldet) Lazarfeld) er en landsby i distriktet Sentral-Banat i Vojvodina, Serbia. Landsbyen ligger ca 12 kilometer øst for Zrenjanin og 86 km nord for Beograd.

Landsbyen har en serbisk etnisk majoritet og 3 308 innbyggere (2002).

Ratko Mladić ble arrestert i Lazarevo 26. mai 2011.

## Referanser
Bayview Stadium

**Bayview Stadium**, som tidligere var kjent under navnet **New Bayview**, og hadde navnet **First 2 Finance Bayview Stadium** i sponsorsammenhenger, er et fotballstadion som befinner seg i den skotske byen Methil, Fife. Det er hjemmebanen til East Fife FC. Stadionet ble åpnet i 1998, etter at klubben flyttet fra sitt opprinnelige stadion Bayview Park på den andre siden av byen.

Stadionet kan huse opptil 2000 tilskuere, der alle sitter på en eneste tribune som går langs den ene langsiden av gressmatten. Slik som er tilfellet med Strathclyde Homes Stadium i Dumbarton, er åpne områder for fremtidige utbygginger synlige. I 2008 ble planer om å øke kapasiteten ved å reise en ny tribune med tak på sjøsiden av stadionet, kunngjort. På grunn av de økonomiske forholdene i 2009 har disse planene imidlertid blitt lagt til side. 

Stedet der stadionet er plassert er nær utløpet av elven Forth, og den lå lenge i skyggen av kraftstasjonen i Methil, som ble revet i april 2011. Den 21. april 2011 er det bare den gamle hovedpipen til kraftstasjonen som står igjen, men denne pipen skal også rives innen høsten 2011.

## Referanser


## Eksterne lenker
* Bayview Stadium at scottishgroundguide.co.uk
* Bayview Stadium at the Scottish Football Archive
Tale Marte Dæhlen

**Tale Marte Dæhlen** (født 6. mars 1984 i Oslo) fra Hadeland i Oppland, er i perioden 2015-2019 vara for Rødt i Oslo bystyre.

Hennes politiske engasjement startet i Redd Barnas ungdomsorganisasjon Press. Videre var hun aktiv i elevpolitkk og gikk derfor inn i distriktskomiteen i Oppland i Operasjon Dagsverk. Etter to år som aktiv i Press ble hun valgt inn i Landsstyret, hvor hun i 2003 ble organisatorisk nestleder.  I 2009 var Dæhlen sentralstyremedlem i Ungdom mot EU, og i 2010 ble Dæhlen valgt til leder for Ungdom mot EU, hvor hun satt i ett år. I 2018 ble hun valgt som nestleder i Nei til EU Oslo.

## Referanser
Bridget Fonda

**Bridget Fonda** (født 1964) er en amerikansk skuespillerinne. Fonda er mest kjent for sine roller i filmer som *[[The Godfather Part III]]*, *[[Single White Female]]*, *[[Point of No Return]]* og *[[Jackie Brown]]*. 

## Familie
Fonda ble født inn i en familie bestående nesten utelukkende av skuespillere, og hun er datter av skuespiller og regissør Peter Fonda og kunstner Susan Jane Brewer. Hun er sønnedatter av skuespilleren Henry Fonda, og hennes tante er skuespilleren Jane Fonda. Hun er oppkalt etter skuespillerinnen Margaret Sullavans datter Bridget Hayward, som begikk selvmord 21 år gammel. 
Den 29. november 2003 giftet hun seg med komponisten Danny Elfman. De har sønnen Oliver, som ble født i midten av januar 2005.

## Filmkarriere
Bridget Fonda debuterte som filmskuespiller i 1969, da hun var fem år gammel, i filmen *[[Easy Rider]]*. Hennes gjennombrudd som skuespiller kom da hun spilte rollen som journalist i *The Godfather, Part III*. I 1997 var Bridget Fonda og Quentin Tarantino passasjerer på samme fly, og da tilbød han henne en rolle i hans neste film *Jackie Brown*. Fonda hadde for øvrig også blitt tilbudt hovedrollen i TV-serien *[[Ally McBeal]]*, som hadde premiere i 1997, men hun takket nei for å fokusere for fullt på sin filmkarriere.

Fonda har ikke medvirket i noen filmer siden 2002.

## Referanser


## Eksterne lenker
*
Julianna Rose Mauriello

**Julianna Rose Mauriello** (født 26. mai 1991) er en amerikansk skuespiller.

Hun er mest kjent for sin rolle som "Stephanie" fra LazyTown, men har også spilt i flere musikaler på Broadway.

Hun er ca. 164 cm høy.

## Referanser


## Eksterne lenker
*
Avisåret 1826

**Avisåret 1826** er en oversikt over etableringer, nedleggelser, hendelser, prisvinnere og personer med tilknytning til aviser i 1826.

## Hendelser

## Etableringer
* 15. januar – Den franske avisen Le Figaro grunnlegges.
## Nedleggelser
* 8. juli – Avisen Luxemburger Wochenblatt legges ned. Den ble etablert i 1821.

## Fødsler

* 3. februar &ndash; Walter Bagehot, britisk forretningsmann, essayist og journalist (død 1877)

## Dødsfall

## Referanser
Slemmestad Idrettsforening

**Slemmestad Idrettsforening** (stiftet 27. juni 1914) er et idrettslag fra Slemmestad i Asker.

## Tabellen 2012

## Tabellen 2011

## Eksterne lenker
* 
* Slemmestad Stadion - Nordic Stadiums
Élie Salomon François Reverdil

**Elie Salomon François Reverdil** (født 19. mai 1732 i Nyon, død 4. august 1808 i Genève) var en sveitsisk pedagog som blant annet virket som kabinettsekretær hos Christian VII i København. Han er også kjent for sine erindringer som kom ut mange år etter hans død og som er en viktig kilde til beskrivelsen av Christian VIIs hoff og tiden da Struensee hadde den reelle makten i Danmark. Boken kom ut første gang på dansk i 1859 med tittelen *Struensee og det danske hof 1760-1772*.

Det er i hovedsak Reverdils øyenvitneskildring som er bakgrunnen for kunnskapen om Struensees oppdragelse av Christian VIIs sønn, kronprins Frederik, den senere Frederik VI, en oppdragelse Struensee mente var i Rousseaus ånd.

Reverdil var tilhenger av landboreformene og var i en kort periode medlem av Landbokommisjonen av 1767; en forløper for Landbokommisjonen av 1786.

## Referanser


## Eksterne lenker
* 
* Reverdils nedtegnelser hos Internet Archive
* Reverdil hos Dansk biografisk leksikon
Brian Augustyn

**Brian Michael Augustyn** (født 2. november 1954, død 1. februar 2022) var en amerikansk tegneserieredaktør og -forfatter. Han er mest kjent for sitt arbeid for DC Comics. Han har redigert titler som *[[The Flash]]*, *Impulse* og *[[Justice League]]*. Som forfatter er han kanskje mest kjent for Batman-albumet *Gotham By Gaslight* (med Mike Mignola). Augustyn har også skrevet en del serier sammen med Mark Waid, deriblant *Painkiller Jane*, *Crusaders* og *X-O Manowar*.

## Referanser


## Eksterne lenker
* Brian Augustyn  på Comic Book DB
No Ordinary Family

***No Ordinary Family*** er en amerikansk science fictionserie som gikk på ABC fra 2010 til 2011. Serien handler om familien Powell som etter en flyulykke oppdager at de har fått helt spesielle evner. De oppdager også at de ikke er de eneste som har disse evnene. Familiens far James «Jim» Powell spilles av Michael Chiklis. Julie Benz spiller rollen som Stephanie Powell som er moren til de to barna James «JJ» Powell, Jimmy Bennett og Daphne Nicole Powell, Kay Panabaker. 

I Norge ble serien sendt på TVNorge.

## Referanser


## Eksterne lenker
*
Ditlev Reventlow (1712–1783)

**Ditlev Reventlow** (1712–1783) var en dansk lensgreve, overkammerherre, overhoffmester og konseilminister. Reventlow begynte sin karriere hos dronning Sophie Magdalene, men senere ble han både overpresident i Altona og ambassadør i Paris.

Fra 1755 kom han til å stå for oppdragelsen av kronprins Christian VII.

Han ble avskjediget av Struensee i 1770 og ble ikke hentet tilbake etter hans fall.

## Utmerkelser
Reventlow ble «hvit ridder» i 1754, mottok Troskapsordenen i 1756 og Elefantordenen i 1766.
 
## Referanser


## Eksterne lenker
* Reventlow hos Dansk biografisk leksikon
Luossajärvi

**Luossajärvi** (nordsamisk: *Luossajávri*) er en drøyt 260 hektar stor innsjø i Kiruna, ved Luossavaaras sørvestlige side. Gruveselskapet LKAB har suksessivt tømt den sørlige delen av innsjøen for å muliggjøre brytning av den såkalte sjømalmen, den delen av malmåren som strekker seg under sjøbunnen. De tørrlagte områdene består i dag for det meste av myr.

## Miljøproblem
Den gjenværende delen av Luossajärvis kjemiske sammensetning viser stor påvirkning fra gruvevirksomheten. Innsjøen har høye verdier av sulfat-, nitrat- og nitridioner. De høye sulfatverdiene tyder på omfattende forvitringsprosesser av framfor alt karbonat- og sulfidbestandig materie. Det er også høye verdier av kobber i innsjøen på grunn av lekkasjer fra Viscariagruvens dammer.

## Fiske
Luossajärvi er en fiskevennlig innsjø, og hver vinter avholdes det pilketevlinger ute på isen. Luossajärvi betyr «Laksesjø», noe som kommer av innsjøens tidligere rike ørretbestander (ørreten tilhører laksefamilien). Ting har imidlertid endret seg, og av innsjøens opprinnelige fiskeslag, som innbefattet abbor, ørret og gjedde, men av disse er det bare abboren igjen. Det settes ut en del fisk i innsjøen, i et forsøk på å få etablert nye bestander.

## Kilder
**Kiruna, 100-årsboken* ISBN 91-630-9371-5
Luvtávrre

**Luvtávrre** er en innsjø nord for Adolfsström i Arjeplog kommune, Norrbottens län, Sverige. Luvtávrre grenser mot nasjonalparken Pieljekaise. Kungsleden passerer sjøens østside. Luvtávrre er kjent for bra fiske, spesielt røye og ørret, og det drives hytte- og båtutleie i området.

## Referanser
Malåträsket

**Malåträsket** er en lang og smal innsjø i den sørlige delen av Lappland, og en del av Malån-vassdraget. Innsjøen ligger i en høyde på 304 meter over havet, og har et overflateareal på .

Tettstedet og kommunesenteret Malå ligger ved nordbredden av innsjøen.

## Referanser
Peder Als

**Peder Als** (født 1725 eller 1726, døpt 16. mai 1727 i København, død 8. juli 1776 samme sted) var en dansk maler, hovedsakelig kjent for sine portretter. Han var utdannet under Carl Gustaf Pilo ved Kunstakademiet i København.

Etter å ha vunnet akademiets store gullmedalje i 1755 reiste han til Italia, hvor han oppholdt seg
i Roma fra 1756–1761.Her tilegnet han seg som en av de første danske malere nyklassisismens ideer under inntrykk av den samtidige maleren Anton Raphael Mengs.

Etter hjemkomsten fra utlandet ble han i 1763 utnevnt til hoffmaler og professor ved Kunstakademiets modellskole i 1766. 

## Verk – utvalg
Blant hans mest kjente portretter er Christian VII i kroningsdrakt,
som ble malt i tre utgaver. Han har også utført portretter av  Caroline Mathilde, Johannes Wiedewelt og J.H.E. Bernstorff.

## Referanser


## Eksterne lenker
* Dansk biografisk leksikon
Valle videregående skole

**Valle videregående skole** har flere betydninger

* Valle videregående skole (Østre Toten) i Østre Toten kommune
* Valle videregående skole (Setesdal) i Valle kommune, Setesdalen i Aust-Agder.

## Se også
* Valle Hovin videregående skole i bydel Gamle Oslo
* Valler videregående skole i Bærum kommune
Goran Hadžić

**Goran Hadžić** (serbisk: Горан Хаџић, født 7. september 1958 nær Vinkovci i dagens Kroatia, død 12. juli 2016 i Novi Sad i Serbia) var en etnisk serbisk tidligere politisk leder for Den serbiske republikken Krajina (Srpska Krajina) i Kroatia og grenseområdet mot Vest-Bosnia. Han var anklaget for krigsforbrytelser av Det internasjonale krigsforbrytertribunalet for det tidligere Jugoslavia og ble 20. juli 2011 arrestert i Serbia. Hadžić var anklaget for 14 tilfeller av krigsforbrytelser, spesielt fordrivelse av sivile kroater fra Krajina-området 1991–94. Han var også anklaget for delaktighet i massakren i Vukovar i november 1991, da 250 kroater ble drept.

Hadžić ble tiltalt for krigsforbrytelser og forbrytelser mot menneskeheten, men døde før rettssaken var over.

## Politisk karriere

I oppveksten var han aktiv i ungkommunistene i Jugoslavia, og senere i Serbias demokratiske parti (SDS). Han deltok i sammenstøtet mellom kroater og serbere ved Plitvice (hans fødeby), som startet krigen i Kroatia i april 1991. Det var Milan Martić som ledet de serbiske politistyrkene i sammenstøtet, mens Hadžić i økende grad tok på seg rollen som politisk lederskikkelse i Krajina, og var i juni 1991 blant «regjeringsmedlemmene» i en etnisk serbisk «regjering» for områder i Vest-Bosnia og Kroatia hvor etniske serbere var i flertall. Han ble «statsminister» i den nydannede serbiske Krajina-republikken den 26. februar 1992, hvor han avløste Milan Babic.

I februar 1994 endte hans periode som statsminister for Krajina-republikken, men han fortsatte som lokal leder fram til 1997 etter at Milan Martić hadde blitt Krajinas «president» og sendte Hadžić ut av regjeringsledelsen. Da Srem-baranja-distriktet ble integrert i Kroatia, flyttet Hadžić etterhvert til Serbia, og deltok blant annet ved Arkans begravelse i 2000.

## Anklage for krigsforbrytelser
4. juni 2004 utstedte Det internasjonale krigsforbrytertribunalet for det tidligere Jugoslavia arrestordre på Hadžić, som da bodde i Novi Sad. Men han slapp unna og levde i skjul. Arrestasjonen og utleveringen av Ratko Mladić i juni 2011 førte til økt oppmerksomhet mot Hadžić, som da ble den siste krigsforbrytertiltalte fortsatt på frifot. En måned senere ble han selv arrestert. Hadžić ble utlevert til krigsforbrytertribunalet i Haag den 22. juli 2011. Rettssaken mot Hadžić ble avbrutt i april 2016 da Hadžić var for syk til å være til stede.

## Referanser


## Eksterne lenker
* 
* Goran Hadzic – Indictment, tiltale ved Det internasjonale krigsforbrytertribunalet for det tidligere Jugoslavia
* Wanted for genocide by Croatian authorities, Kroatias innenriksdepartement
* Wanted: Goran Hadžić, Interpol
Hallingdal Fotballklubb

**Hallingdal Fotballklubb** (stiftet 1994) er et idrettslag fra Hallingdal i Buskerud. 

A-laget spiller i 2025 i 4. divisjon og spiller sine kamper på Hallingmo, Gol. 

B-laget spiller i 7.divisjon og hjemmekampene spilles på Nesbyen. 

I tillegg har klubben to juniorlag for gutter og et Jenter 17 lag - HFK har også et soneansvar for spillere fra 12 år og opp til 16 på sonetreninger.  

## Historikk
Klubben ble stiftet 25. mars 1994 som en klubb for hele Hallingdal. Klubben overtok a-lagssatsingen til samarbeidslaget mellom *[[Nesbyen Idrettslag]]* og *Idrettslag Flåværingen*, ved å overta Nesbyens plasser i seriesystemet. HFK ville derfor i 1995-sesongen delta med et A-lag i 4. divisjon, et andrelag i 6. divisjon, samt et damelag i 3. divisjon.  

Klubben kom i 2024 i forbindelse med 30-årsjublieumet sitt ut med en bok om historien til klubben.  
## Sesonger
:

## Kjente tidligere spillere

* Espen Bjørnsen Garnås - Lillestrøm 
* Jesper Taaje - Strømsgodset 
* Alfred Scriven - Bryne
* Magnus Bækken - Asker

## Referanser


## Eksterne lenker
*
Idrettslaget Moingen

**Idrettslaget Moingen** (stiftet 9. juni 1918) er et idrettslag fra Vikersund i Buskerud.

## Tabellen 2011
Moingen trakk sitt seniorlag i 2011 etter seks serierunder. Laget hadde ikke tatt noen poeng i løpet av den perioden.

## Eksterne lenker
*
Bildu

**Bildu** (baskisk for «å skape») er en baskisk valgallianse bestående av partiene Alternatiba, Eusko Alkartasuna og uavhengige kandidater. Valgalliansen ble stiftet 3. april 2011 og stilte til valg første gang i det spanske lokalvalget 22. mai 2011. Valgalliansen har uavhengighet fra Spania og Frankrike som mål og ønsker en selvstendig stat i Baskerland.

## Historie
Bildu ble dannet som en respons på at spansk høyesterett forbød det nye baskiske partiet Sortu i mars 2011. Spanske myndigheter anså partiet som en videreføring av det forbudte partiet Batasuna, den påståtte politiske fløyen til ETA. Som reaksjon på kriminaliseringen gikk de to mindre baskiske partiene Eusko Alkartasuna og Alternatiba sammen med uavhengige kandidater med bakgrunn i Batasuna og dannet Bildu.  

Også Bildu ble i første rekke forbudt av høyesterett på grunn av angivelige bånd til Batasuna. Forbudet mot Bildu vakte voldsomme reaksjoner. Blant annet trakk Det baskiske nasjonalistparti (EAJ-PNV) sin parlamentariske støtte til Spanias regjerende parti PSOE. Den 5. mai 2011 opphevde den spanske grunnlovsdomstolen forbudet og Bildu fikk stille til lokalvalget 22. mai.

## Valgresultater
I det spanske lokal- og regionalvalget 2011 fikk Bildu 26% av stemmene og ble det nest største partiet i spansk Baskerland, kun forbigått av PNV. Valgalliansen vant seter i de fleste kommunestyrer i spansk Baskerland, deriblant San Sebastián, Bilbao og Pamplona. 

## Se også
* Batasuna
* Sortu
* Den baskiske nasjonale frigjøringsbevegelsen

## Referanser


## Eksterne lenker
*
John Nelson Darby

**John Nelson Darby** (født 18. november 1800, død 29. april 1882) var en predikant som grunnla det som med tiden ble til Plymouth Brethren. Han vokste opp i Irland, ble advokat i  1819 og ble senere prest i den engelske kirke, men kom under nye religiøse innflytelser. Plymouth Brethren blir noen ganger kalt darbyister etter ham.

Metodismen hadde fått i gang en vekkelsesbevegelse (*the evangelicals*), som i Irland ledet til at en gruppe ble organisert under ledelse av John Walker. I Dublin ble Darby kjent med denne bevegelsen og begynte å tale for skille mellom kirke og stat. Senere brøt han fullstendig med den engelske kirke.

Fra 1831 begynte han å misjonere. Han gikk så langt som å fornekte berettigelsen i noen form for kirke. Alle ytre ordninger var ifølge hans syn av det onde, alle troende hadde samme rett til å forkynne. Hver og en skulle svare bare for seg selv i religiøs sammenheng. Man skulle bare tale om brødre i små grupper som ble kalt *gatherings*. 

I 1845 kom det imidlertid til en splittelse mellom ham og flere andre brødre, og det oppstod flere ulike grupperinger.
## Referanser
Hesteskomark

* *[[Phoronis]]*
* *[[Phoronopsis]]*

**Hesteskomark** eller **foronider** er en gruppe av virvelløse filterspisende sjødyr. Bare et tjuetalls arter er påvist, og både inndelingen av dem og det faktiske artsantallet er usikkert.

Hesteskomark lever på sjøbunnen i grunt vann, der flere individer sitter sammen i et rør. De har en tarmåpning på oversiden. De har en hesteskoformet tentakkelkrans. De er tvekjønnede og deres yngel er trochoforlarver med flimmerhår, mens i alle fall en art formerer seg ved knoppskyting. 

Noen arter holder til i norske fjorder.

Som hos mange dyregrupper uten harde deler finnes det ingen udiskutable fossiler av gruppen. Både anatomi og netetiske tester viser at de er slektninger av en del andre grupper med små, fastsittende dyr som mosdyr, entoprocter og armfotinger.

## Referanser


## Eksterne lenker
*
Dexter Fletcher

**Dexter Fletcher** (født 31. januar 1966) er en engelsk skuespiller. 

Fletchers første rolle var som Baby Face i *Bugsy Malone* i 1976 og han fikk sin debut på teater året etter i en produksjon av *A Midsummer Night's Dream*. Fletcher er mest kjent for sin rolle i regissør Guy Ritchie sin film, *[[Lock, Stock and Two Smoking Barrels]]*, og i den kritikerroste TV-serien *[[Krigens brorskap]]* fra TV-kanalen HBO. Hans amerikanske aksent gjorde at publikum var overbevist om at han faktisk var amerikaner. 

Fletcher har spilt i filmene *Caravaggio* (1986), *The Rachel Papers* (1989), *Lock, Stock and Two Smoking Barrels* (1998), *Layer Cake* (2004) og *Universal's Doom* som kommunikasjonsoffiser Pinky. Mer nylig har Fletcher spilt i superheltfilmen *[[Kick-Ass]]* fra 2010 og i den britiske dramaserien *[[Hotell Babylon]]*.

## Referanser


## Eksterne lenker
*
Kamishibai

**Kamishibai** eller **kami-shibai** (紙芝居), japansk for «papirdrama» , er en type tradisjonell  fortellerkunst i Japan. Den omfatter bruk av ei lita teater- eller tittekasse der fortelleren, kalt *gaito kamishibaiya*, legger inn et sett bildekort eller -plansjer som illustrasjoner for hver scene til støtte for fortellinga si. Kamishibai har først og fremst vært brukt som underholdning for barn.

Skikken med kamishibai oppstod i japanske buddhist-templer på 1100-tallet da munkene der brukte  *[[emakimono]]* (bilderuller) for å formidle moralfortellinger til et publikum som stort sett ikke kunne lese. Fortellerteknikken fikk et oppsving fra 1920- til 1950-tallet da fattige, omreisende historiefortellere syklet fra landsby til landsby med slikt utstyr og solgte godteri. Fenomenet ble utkonkurrert av TV-fortellinger da fjernsynet kom, men har på nytt blomstret opp som en fortellerteknikk vist på bibliotek og barneskoler. Japanske barnebibilotek har en egen kasse med store konvolutter som inneholder kamishibai-fortellinger man kan låne med seg hjem. 

Det er flere liknende måter å vise fram bildefortellinger i en delvis improvisert dialog mellom en formidler og en publikumsgruppe, for eksempel ved bruk av digre bildebøker, flanellografer og dioramaer med papirfigurer og moderne powerpoint-presentasjoner. Tradisjonell italiensk cantastoria er tilsvarende presentasjon av fortellinger gjennom bildeplansjer, men med tekstene framført som sang. Også i *[[bunraku]]*, japansk dokketater, synges ofte fortellinga. 

## I Norden
Danske Mette Toft introduserte i 1995 fortellertradisjonen kamishibai i Danmark.

## Referanser


## Se også
**[[Bunraku]]*, japansk figurteater
**[[Emakimono]]* (eller *emaki*), japanske skriftruller med bilder og tekster
**[[Tatebanko]]*, tradisjonelle japanske papir-dioramaer
**[[Cantastoria]]*, italiensk fortellertradisjon med bilder og sang
*Muntlig litteratur
*Figurteater

## Eksterne lenker
* Otakuworld kamishibai program
* Storycard Theater
* Kreashibai nettsted (tysk)
Ratko

**Ratko** (serbisk Ратко) er et serbisk og kroatisk mannsnavn. Det er en kjæleform av navn med navneleddet *rat*, «krig, slag», som *Ratislav*, *Ratibor*, *Ratimir* osv.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Ratko Mladić (f. 1943), serbisk offiser
* Ratko Miletić, skuespiller
* Ratko Zjaca, kroatisk jazzmusiker

## Referanser


## Eksterne lenker
Stephen McGann

**Stephen McGann** (født 2. februar 1963 i Liverpool) er en britisk skuespiller og regissør. 

Hans tre eldre brødre – Joe, Paul og Mark – er også skuespillere. McGann begynte sin profesjonelle skuespillerkarriere i 1982 med en rolle West End-musikalen Yakety Yak. Siden den gang har McGann arbeidet mye både innenfor britisk teater og i TV-serier. I 1993 var McGann med på å skrive og produsere, og spille i den prisbelønte BBC-dramaserien The Hanging Gale. I 2006 hadde McGann rollen som pastor Shaw i den opprinnelige West End-musikalen Footloose.

McGann er gift med manusforfatter Heidi Thomas. Paret er bosatt i Essex.

## Referanser


## Eksterne lenker
*
Branchiobdellider

* Bdellodrilidae
* Branchiobdellidae
* Cambarincolidae
* Caridinophilidae
* Xironodrilidae

**Branchiobdellider** er en orden av leddormer. De har tidligere blitt regnet med til iglene, men nå anses de for en egen gruppe, eventuelt som en del av den klassen fåbørsteormer.

Branchiobdellidene er små, fra en til 10 mm. De har sugekopper og fester seg til ferskvannskreps. Flere hundre kan sitte på en kreps. De spiser organisk materiale og små organismer, men noen kan også spise deler av verten.

De omfatter omkring 130 arter, og blant annet slekten *Branchiobdella*.

## Referanser


## Eksterne lenker
*
Prosjektskolen

**Prosjektskolen** er en ideel privat kunstskole som skiller seg fra andre kunstskoler ved at den som den eneste bygger sin undervisning rundt såkalt tredimensjonal kunst (skulptur, installasjon, scenografi, performance m.m.). Prosjektskolen ble startet av Vilde von Krogh og Yngve Rønning i 2005 . Kunnskapsdepartementet godkjente Prosjektskolens søknad om å bli toårig 13. september 2012. 

Prosjektskolen benytter seg av utøvende kunstnere som gjestelærere og foredragsholdere. Skolen holder til i Borggata 7 i Bydel Gamle Oslo, i de forhenværende lokalene til Pellerin margarinfabrikk. Skolen samarbeider med kunstnersenteret Can Serrat i Catalonia, hvor det årlig arrangeres treukers skoleturer.  

## Stab pr. høstsemester 2025
***Rektor**: Vilde von Krogh 
***Daglig leder:** Benedicte Bølling 
***Faste lærere**: Marianne Bredesen, Kjersti Vetterstad, Anders Dahl Monsen, Michael Hare
***Verksmester**: Eivind Røtnes, Ask Terjesønn von Krogh
***IT/AV/PR:** Michael Hare

## Referanser


## Eksterne lenker
*
Corey Feldman

**Corey Feldman** (født 16. juli 1971 i Los Angeles, California) er en amerikansk skuespiller som har hatt en rekke roller på film og TV. 

## Skuespillerkarriere
Feldman ble kjent på 1980-tallet, med roller i Hollywood-filmer som ''The Goonies'', ''Venner for livet'', ''The Lost Boys'', ''License to Drive'', ''Dream a Little Dream'', *[[Gremlins]]* og ''Teenage Mutant Ninja Turtles''. Feldman var bare tre år gammel da han fikk sin første rolle, i en reklamefilm for burgerkjeden McDonald's. På slutten av 1990-tallet dukket Feldman opp i CBS-serien *Dweebs (TV-serie)* og i 1999 var han med i TV-showet *The Crow: Stairway to Heaven*. Feldman er vokalist i bandet The Truth Movement, som han har utgitt flere musikkalbum med.

## Filmer (utvalg)

* 1984: ''The Gremlins''
* 1985: ''The Goonies''
* 1986: *[[Venner for livet (film, 1986)|Venner for livet]]*
* 1987: ''The Lost Boys''
* 1988: ''License to Drive''
* 1990: ''Teenage Mutant Ninja Turtles (1990)''
* 2007: ''The Two Coreys''

## Familieliv
Feldman møtte Susie Sprague på en nattklubb i januar 2002. Paret giftet seg 30. oktober samme år. I oktober 2009 gikk paret hver sin vei etter syv års ekteskap. Sprague har foreldreretten til parets sønn, men Feldman har samværsrett.

## Annet
Feldman ble tildelt utmerkelsen Paws of Fame Award av Wildlife Way Station for hans innsats for dyrevelferd.

I februar 2005 ble Feldman innkalt til å vitne mot Michael Jackson under rettssaken der Jackson stod tiltalt for gjentatte overgrep mot mindreårige gutter. Etter at Jackson døde holdt Feldman og bandet The Truth Movement en rockekonsert i Los Angeles som de tilegnet Michael Jackson.

## Referanser


## Eksterne lenker
* 
* 
* 
*
Planking

**Planking** (uttales med norsk aksent, planking) er en handling der en person legger seg på magen med hendene inn mot kroppen på besynderlige steder eller turistattraksjoner for så å publisere bildet på sosiale nettsted. Trenden startet i Australia, og har senere spredt seg over store deler av verden, med Facebook som en katalysator. 

Planking kan deles opp i *morroplanking*, som går på *å planke* på sære, morsomme steder. Ekstrem planking går på å planke på farlige, skremmende steder.  15. mai 2011 falt den 20 år gamle mannen Acton Beale til sin død da han forsøkte å planke på gelenderet i syvende etasje  i Brisbane i Australia. For dette mottok han Darwin-prisen i 2011.

## Regler for planking
Reglene for planking varierer litt etter hvor man leser, men fellesnevneren vil være omtrent som følger:.

# Du må ligge med ansiktet ned, og forsikre deg om at ansiktet ditt holdes uttrykksløst så lenge plankingen varer.
# Føttene dine må holdes rett, sammen og med pekende tær.
# Armene dine må holdes strak ved din side, med pekende fingre.
# Du må gjøre det kjent at du planker. Å si «Jeg planker» signaliserer vanligvis dette. Å annonsere det bestemt vil forsikre et godt resultat.
# Tenk alltid på din sikkerhet. Gjennomtenkte plankinger skal alltid gå som planlagt. Aldri utsett deg selv for unødvendig risiko, med mindre du er en erfaren planker.
# Enhver planking fanget på bilde  må få et navn.

## Referanser
Cupfinalen i fotball for menn 2011

**Cupfinalen for herrer 2011** var en fotballkamp som ble spilt søndag 6. november 2011 på Ullevaal Stadion og var den siste kampen i Norgesmesterskapet i fotball for herrer 2011. Finalistene var SK Brann og Aalesund FK. Aalesund vant kampen og ble dermed norgesmester og mottok Hans Majestet Kongens Pokal. Kampen var den 106. cupfinalen for herrer og den 69. finalen som ble spilt på Ullevaal Stadion.

## Kampdetaljer

## Dommere

## Veien til Ullevaal

## Referanser


## Eksterne lenker
* NM-menn hos fotball.no
Rune Fjeldstad

**Rune Fjeldstad** (født 23. desember 1971) er en norsk tidligere ishockeyspiller som spilte for Hasle/Løren og Vålerenga.

## Referanser


## Eksterne lenker
*
In Their Eyes (album)

***In Their Eyes*** er debutalbumet til bandet Inculcado fra Sulitjelma. Det ble utgitt 2. oktober .

## Sporliste
# «Into it All» – 1:28
# «Rainy Days» – 3:33
# «In Their Eyes» – 5:10
# «Inculcado (The Song)»- 3:54
# «Tranquilizing Song» – 5:15
# «Set Sails» – 3:18
# «Run» – 4:38
# «Fading Time» – 5:01
# «Cold Face and a Fist» – 5:38

## Referanser


## Eksterne lenker
*
Pang Tong

**Páng Tǒng** (tradisjonell kinesisk: 龐統; forenklet kinesisk: 庞统; 179-214), stilnavn **Shìyuán** (士元), var en kinesisk militær rådgiver for Liu Bei på slutten av Han-dynastiet og forspillet til de tre rikers tid i Kinas historie. Han ble kalt **Den unge [[Fenghuang|føniks]]** (鳯雛; *Fèngchú*) av sin onkel Pang Degong på grunn av sitt stygge utseende men store dyktighet og talent (slik som den unge føniksen er veldig stygg, men vokser opp og blir en vakker og legendarisk skapning). Páng Tǒng ble berømt etter at han møtte den lærte Sima Hui, som regnet ham for å være et av de største talentene i Jingnan-provinsen etter å ha snakket sammen med ham én dag. 

Páng Tǒng ble drept av fiendens piler under beleiringen av Luocheng i 214, under Liu Beis erobring av Yizhou, 36 år gammel. 

I Ming-romanen *[[Beretningen om de tre kongedømmer]]* skrevet av Luo Guanzhong, blir Páng Tǒng sammenlignet med Zhuge Liang (*Den sovende dragen*), og Sima Hui sier til Liu Bei at om han kan rekruttere enten *Den sovende dragen* eller *Den unge føniks* kan han skape fred i verden. Liu Bei rekrutterer først Zhuge og siden Páng, som riktignok dør bare noen år senere.
Henk Badings

**Henk Badings** (født 17. januar 1907 i Bandung i Nederlandsk India, død 26. juni 1987 i Maarheeze i Noord-Brabant) var en nederlandsk komponist.

Henk Badings var elev av komponisten Willem Pijper og inspirert av komponister som Max Reger og Paul Hindemith. Han var direktør ved konservatoriet i Haag 1941–45 og professor ved *Hochschule für Musik* i Stuttgart i perioden 1962–72. 

Henk Badings eksperimenterte med bruk av ikke-diatonisk skala og polytonalitet. Han skrev 14 symfonier, to operaer, balletter, en rekke korverk, kammermusikk, klaverstykker og sanger. Badings beskjeftiget seg også med elektronisk musikk og hans *Ciacona Seria* ble for øvrig benyttet som pliktnummer i forbindelse med europamesterskapet for brassband i 1983.

## Utvalgte verker
* *Gedenckclanck* (1938), for orkester
* *Die Nachtwache* (1942/1943), opera
* *Kain og Abel* (1956), ballett
* *Salto mortale* (1959), opera

## Referanser


## Eksterne lenker
* 
* 
* 
*  bach-cantatas.com Biografiside
Sune Bergman

**Sune Bergman** (født 5. desember 1952, død 31. august 2021) var en svensk ishockeykeeper og -trener.

Bergman begynte sin hockeykarrière med Kramfors Alliance i Division 1, sesongen 1975/1976. Han fortsatte med å spille for Boro / Vetlanda HC (to sesonger), IF Troja-Ljungby (seks sesonger), og IF Sundsvall Hockey (tre sesonger), alle de deretter nest høyeste serien, Division 1. I sin tid i Troy-Ljungby fikk han sitt kallenavn «Sune Kung» og «Kung Sune på Hovet.»
 
Som trener har Bergman arbeidet for totalt åtte klubber, to i Eliteserien – HV 71 og Leksands IF. Med HV71 vant han det svenske serien sesongen 1994/1995. I sin tid i Frisk Asker i den norske GET-ligaen, Bergman ledet laget til seriegull 2007/2008.

## Klubber

### Som spiller
* IF Sundsvall Hockey 1985/1986 – 1987/1988 
* IF Troja-Ljungby 1979/1980 – 1984/1985 
* Boro / Vetlanda HC 1977/1978 – 1978/1979 
* Kramfors Alliance 1975/1976

### Som trener
*IF Sundsvall Hockey 1988/1989-1989/1990
*IF Sundsvall/Timrå Hockey 1990/1991
*IK Pantern-1991/1992-1993/1994
*HV71 1994/1995-1997/98
*Leksands IF 1998/1999-1999/2000
*IF Troja-Ljungby 2000/2001-2001/2002
*IF Sundsvall Hockey 2002/2003-2004/2005
*Hudiksvalls HC 2005/2006-2006/2007
*Frisk Asker, Norge 2007/2008-2009/2010
*HC Vita Hästen 2010/2011-2011/2012
*Frisk Asker, Norge 2012/2013-2017/2018
*HC Vita Hästen 2019
*IF Sundsvall Hockey 2019/2020 (sykemeldt)
*IK Comet Halden 2020/2021

## Referanser


## Eksterne lenker
*